यतिमात्र होइन पार्टी एकतापछि गठित उच्चस्तरीय समितिका प्रवक्ता नारायणकाजी श्रेष्ठ पनि यो सरकारले काम गर्न सकेन भन्ने पक्षमा छन् । यो सरकार असफल भएको भनि नसकेका उनले काम गर्न नसकेको प्रस्ट रुपमा भनिसकेका छन् । दुई अध्यक्षको चेपुवामा परेर प्रवक्ता बन्नु उनका लागि पनि ‘दुई ढुंगा बीचको तरुल’ बन्नु जस्तै भएको थियो । श्रेष्ठले एउटा टेलिभिजन कार्यक्रममा गठित समितिमा बस्न मनै नलागेको र प्रवक्ताबाट राजिनामा दिएको पनि खुलासा गरेका थिए ।
